**Atsevišķu pārvaldes uzdevumu deleģēšanas līgums**

 **Nr. V/5/2022**

Rīgā Datums skatāms laika zīmogā

**Vides aizsardzības un reģionālās attīstības ministrija** (turpmāk – Ministrija), reģistrācijas Nr. 90000028508, adrese: Peldu iela 25, Rīga, LV–1494, tās valsts sekretāra vietnieka klimata politikas jautājumos Dagņa Dubrovska personā, kurš rīkojas saskaņā ar Ministrijas 2013. gada 12. marta rīkojuma Nr. 100 „Par paraksttiesīgajām personām un to kompetenci” 2.2. apakšpunktu, no vienas puses,

un

**Latvijas Lauksaimniecības universitāte** (turpmāk – LLU), reģistrācijas Nr. 90000041898, adrese: Liela iela 2, Jelgava, LV-3001, tās zinātņu prorektores Irinas Arhipovas personā, kura rīkojas uz 2020. gada 18. decembra izdotas pilnvaras Nr. 4.3.-16/36 pamata, no otras puses, turpmāk abi kopā saukti – Puses, pamatojoties uz Ministru kabineta 2017. gada 12. decembra noteikumu Nr. 737 „Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” 3. un 32. punktu

noslēdz šādu līgumu (turpmāk - Līgums):

1. **Līguma priekšmets**
	1. Ministrija uzdod un LLU apņemas nodrošināt tam Līguma 1. pielikumā deleģēto pārvaldes uzdevumu izpildi atbilstoši Līguma noteikumiem.
	2. LLU, veicot Līgumā noteiktos uzdevumus, atrodas Ministrijas funkcionālā pakļautībā.
2. **LLU deleģēto pārvaldes uzdevumu deleģēšanas un izpildes pamats un kārtība**
	1. LLU pārvaldes uzdevumi tiek deleģēti saskaņā ar normatīvajiem aktiem, kas ir norādīti Līguma 2. pielikumā.
	2. Deleģēto pārvaldes uzdevumu izpilde tiek veikta, izmantojot procedūru “[Kvalitātes nodrošināšanas un kvalitātes kontroles procedūru programmu ikgadējās siltumnīcefekta gāzu inventarizācijas un siltumnīcefekta gāzu prognožu sagatavošanai](https://drive.google.com/open?id=1c_feT1sy0yKb2d5RYcu6EQa124VeLQ_8)”, kura izstrādāta atbilstoši Ministru kabineta 2017. gada 12. decembra noteikumiem Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi”.
	3. Deleģētie pārvaldes uzdevumi un to izpildes termiņi 2022. gadā norādīti Līguma 1. pielikumā.
	4. Deleģēto pārvaldes uzdevumu izpilde tiek veikta, izmantojot LLU īpašumā, lietošanā un apsaimniekošanā esošos pamatlīdzekļus.
	5. LLU Līguma darbības laikā apņemas nodrošināt deleģēto pārvaldes uzdevumu izpildi, nepārsniedzot Līguma 4.3. apakšpunktā norādītās izmaksas.
3. **Darbības sasniedzamie rezultāti un to izvērtēšana**

* 1. LLU Līguma darbības laikā apņemas sasniegt šādus kvalitatīvos rādītājus:
		1. LLU darbinieki regulāri un sistemātiski ievēro LLU iekšējās instrukcijas un kārtības, kā arī kvalitātes sistēmas prasības, ko apliecina iekšējās un ārējās uzraudzības auditi, kuru laikā netiek konstatētas būtiskas neatbilstības;
		2. nodrošina sabiedrībai ērti lietojamu, kvalitatīvu, savlaicīgi un regulāri atjaunotu informāciju LLU tīmekļvietnē par Līgumu, tā uzdevumu izpildi un piešķirtā valsts budžeta izlietojumu.
	2. Ministrija izvērtē LLU darbību atbilstoši Latvijas Republikas normatīvo aktu prasībām pēc Līgumā noteikto pienākumu izpildes, Līgumā noteikto rādītāju faktiskās izpildes un citiem kritērijiem.
1. **Pušu savstarpējie norēķini un pakalpojumu sniegšanas izcenojumi**
	1. LLU Līgumā 2. pielikumā noteikto uzdevumu izpildei tiek piešķirti līdzekļi no valsts budžeta apakšprogrammām atbilstoši likumam “Par valsts budžetu 2022. gadam”:

4.1.1. 33.01.00 “Emisijas kvotu izsolīšanas instrumenta administrācija”;

4.1.2. 71.06.00 “Norvēģijas finanšu instrumenta finansētās programmas "Klimata pārmaiņu mazināšana, pielāgošanās tām un vide (LV - CLIMATE)" īstenošana”.

4.2. Finansējumu Ministrija ieskaita LLU norādītajā kontā atbilstoši Līguma 3. pielikumam šādā kārtībā:

 4.2.1. No budžeta apakšprogrammas 33.01.00 “Emisijas kvotu izsolīšanas instrumenta administrācija” 10 (desmit) darba dienu laikā pēc finansējuma pieejamības attiecīgajā ekonomiskās kategorijas izdevumu kodā;

4.2.2. No budžeta apakšprogrammas 71.06.00 “Norvēģijas finanšu instrumenta finansētās programmas "Klimata pārmaiņu mazināšana, pielāgošanās tām un vide (LV - CLIMATE)" īstenošana” 2022. gada pirmajam ceturksnim – 10 (desmit) darba dienu laikā pēc finansējuma pieejamības attiecīgajā ekonomiskās kategorijas izdevumu kodā, 2022. gada pārējiem ceturkšņiem – 5 (piecu) darba dienu laikā pēc Līguma 4.6. punktā minēto kārtējo ceturkšņa atskaišu apstiprināšanas.

* 1. LLU piešķirtais finansējums deleģēto pārvaldes uzdevumu veikšanai no budžeta apakšprogrammas 33.01.00 “Emisijas kvotu izsolīšanas instrumenta administrācija” ir **10 975** *euro* *(desmit tūkstoši deviņi simti septiņdesmit pieci euro)* un nobudžeta apakšprogrammas 71.06.00 “Norvēģijas finanšu instrumenta finansētās programmas "Klimata pārmaiņu mazināšana, pielāgošanās tām un vide (LV- CLIMATE)" īstenošana” **9 000** *euro* (deviņi tūkstoši *euro*). Kopējā finansējumā ir ietvertas visas izmaksas, kas saistītas ar atsevišķo deleģēto pārvaldes uzdevumu izpildi, nodokļiem un nodevām.

 LLU finansēšanas plānu, kas ir Līguma 3. pielikums, un tajā plānotos grozījumus saskaņo ar Ministriju.

* 1. LLU iesniedz Ministrijai apstiprināšanai atskaiti par finansējuma izlietojumu no budžeta apakšprogrammas 33.01.00 “Emisijas kvotu izsolīšanas instrumenta administrācija”, kas ir Līguma 4. pielikums, par Līguma izpildi 2022. gadā, līdz 2023. gada 21. janvārim, to nosūtot elektroniski Ministrijaiuz oficiālo e-pasta adresi: pasts@varam.gov.lv.
	2. LLU iesniedz Ministrijai:

4.5.1. apstiprināšanai kārtējās ceturkšņa atskaites, kas ir Līguma 5. un 6. pielikums, par uzdevumu izpildes rezultātiem un izpildei faktiski izlietoto finansējumu no budžeta apakšprogrammas 71.06.00 “Norvēģijas finanšu instrumenta finansētās programmas “Klimata pārmaiņu mazināšana, pielāgošanās tām un vide (LV-CLIMATE)” īstenošana” šādos termiņos:

* par 2022. gada sešiem mēnešiem – līdz 2022. gada 6. jūlijam;
* par 2022. gada deviņiem mēnešiem – līdz 2022. gada 6. oktobrim;
* 2022. gada atskaiti – līdz 2023. gada 20. janvārim.

4.5.2. līdz **2023. gada 20. janvārim** – starpposma atskaiti par pētījumu izpildes rezultātiem atbilstoši Līguma 7. pielikumā noteiktajam darba uzdevumam.

* 1. Par papildu izmaksām, kas radušās, LLU pildot pārvaldes deleģētos uzdevumus ārkārtas situāciju gadījumos (plūdi, vētras, ķīmiskās vai radiācijas noplūdes u.c. katastrofas), LLU rakstiski informē Ministriju, un Puses vienojas par izmaiņām Līgumā noteiktajā finansējumā.
	2. LLU ir atbildīga, lai deleģētie pārvaldes uzdevumi netiek vienlaicīgi finansēti no citiem finanšu avotiem, kā arī, ja LLU rīcības rezultātā, bez saskaņošanas ar Ministriju, Līguma izpildei paredzētie līdzekļi tiek izmantoti nelietderīgi vai citiem mērķiem, LLU pēc Ministrijas pieprasījuma viena mēneša laikā nodrošina izlietoto līdzekļu atmaksāšanu no LLU pašu ieņēmumiem. Tāpat LLU ir pienākums atmaksāt no Ministrijas saņemtos līdzekļus, ja tādi ir palikuši pāri pēc atsevišķo deleģēto pārvaldes uzdevumu pilnīgas un kvalitatīvas izpildes.
1. **Pušu savstarpēja informācijas un dokumentu aprite**
	1. Informācijas apmaiņu, kas nepieciešama Līguma īstenošanas, uzraudzības un kontroles nodrošināšanai, Puses veic Latvijas Republikas normatīvajos aktos noteiktajā kārtībā. Puses piekrīt, ka informācijas apmaiņa pieļaujama arī elektroniskā formā – no Ministrijas puses elektroniskā pasta adrese ir: pasts@varam.gov.lv, no LLU puses elektroniskās pasta adreses ir: laima.berzina@llu.lv, liga.paura@llu.lv un tatjana.lejava@llu.lv.
	2. LLU piecu darba dienu laikā (ja Ministrija nav norādījusi citu trūkumu novēršanas termiņu) pēc Ministrijas komentāru par iesniegto nodevumu saņemšanas attiecībā uz deleģēto pārvaldes uzdevumu izpildi to precizē un pilnveido.
	3. LLU kārto un glabā visu ar atsevišķo deleģēto pārvaldes uzdevumu izpildi saistīto dokumentāciju Līguma uzraudzības laikā vismaz līdz **2029. gada 30. jūnijam** vai saskaņā ar Latvijas Republikas un Eiropas Savienības normatīvajos aktos noteiktajiem termiņiem, ja tie nosaka ilgāku dokumentu uzglabāšanas termiņu.
2. **LLU** **darbības uzraudzības kārtība**
	1. Ministrijas Klimata pārmaiņu departaments veic LLU iesniegto dokumentu par atsevišķo deleģēto pārvaldes uzdevumu izpildes posmu izvērtēšanu 10 darba dienu laikā no atskaišu saņemšanas, ievērojot šā Līguma 1. pielikuma nosacījumus. Ministrijas Klimata pārmaiņu departaments rakstiski (e-pasta vēstulē) iesniedz LLU komentārus par nepieciešamajiem pilnveidojumiem tālāko atsevišķo deleģēto pārvaldes uzdevumu izpildei. Ja nepieciešams pieprasīt papildu informāciju no LLU, dokumentu izvērtēšanas laiks tiek pagarināts par attiecīgo laika posmu.
	2. Ministrija veic Līguma 4., 5. un 6. pielikumā ietvertās atskaites par finansējuma izlietojumu izvērtēšanu. Ministrijas Klimata pārmaiņu departaments Līguma 4., 5. un 6. pielikumā ietvertās atskaites izvērtē un apstiprina 10 darba dienu laikā no atskaites saņemšanas dienas, nosūtot oficiālu e-pastu LLU par atskaites apstiprināšanu, kā arī informējot Ministrijas Budžeta un finanšu departamentu. Ja LLU iesniegtajā atskaitē tiek konstatētas kļūdas, neprecizitātes vai citus trūkumus, Ministrijas Klimata pārmaiņu departaments uzliek LLU pienākumu veikt labojumus, nosakot termiņu precizētās atskaites iesniegšanai.
	3. Ministrija pēc pieprasījuma sadarbojas ar LLU, sniedzot tai Līguma izpildei nepieciešamo informāciju 10 darba dienu laikā pēc Līguma noslēgšanas.
	4. Līguma saistību izpildes laikā, kā arī Līguma uzraudzības laikā līdz **2029. gada 30. jūnijam** Ministrijai ir tiesības pārliecināties, ka atsevišķo deleģēto pārvaldes uzdevumu izpilde atbilst Līguma noteikumiem un tiek veikta atbilstošā kvalitātē, nepieciešamības gadījumā pieaicinot speciālistus un ekspertus, īstenojot pārbaudes uz vietas LLU.
	5. Līguma saistību izpildes laikā, kā arī Līguma uzraudzības laikā līdz 2029. gada 30. jūnijam Ministrijai ir tiesības jebkurā laikā dot LLU saistošus norādījumus Līguma izpildei, pieprasīt LLU sniegt informāciju par atsevišķa deleģētā pārvaldes uzdevuma īstenošanu un citiem ar Līgumu saistītiem jautājumiem. Pieprasīto informāciju LLU sniedz Ministrijai ne vēlāk kā piecu darba dienu laikā no pieprasījuma saņemšanas dienas.
3. **7. Pušu atbildība un nepārvaramas varas apstākļi**
	1. 7.1. Pušu nodarītie zaudējumi tiek atlīdzināti Valsts pārvaldes iekārtas likumā noteiktajā kārtībā. Zaudējumus, ko trešajai personai nodarījis LLU Līguma izpildes vai nepienācīgas izpildes rezultātā, sedz normatīvajos aktos par zaudējumu atlīdzinājumu noteiktajā kārtībā.
	2. 7.2. Puses ir atbildīgas par Līgumā noteikto saistību pilnīgu izpildi atbilstoši Līgumam.
	3. 7.3. Puses ir atbildīgas par visiem zaudējumiem, kurus tās darbības vai bezdarbības dēļ Līguma darbības laikā ir cietusi otra Puse.
	4. 7.4. Puses nav atbildīgas par daļēju vai pilnīgu saistību neizpildi, ko izraisa nepārvarami apstākļi, kuri nevarēja tikt paredzēti un ir iestājušies no Pusēm neatkarīgu iemeslu dēļ. Puse, kura nevar izpildīt savas Līgumā noteiktās saistības nepārvaramu apstākļu dēļ, 3 (trīs) dienu laikā informē par tiem otru Pusi, pievienojot apliecinošus dokumentus, kā arī norāda termiņu, kādā paredzama saistību izpilde. Saistību izpildes laiks tiek pagarināts par periodu, kurā pastāv nepārvarami apstākļi.
	5. 7.5. Mainoties Latvijas Republikas normatīvo aktu prasībām, kas skar Līguma izpildi, Puses pārskata Līguma nosacījumus, vienojoties par tālāko to izpildi.
	6. 7.6. Ja kādas Puses Līgumā noteikto saistību izpilde, saistībā ar vīrusa slimības Covid-19 izplatību, kļūst pamatoti neiespējama, attiecīgā Puse nekavējoties, bet ne vēlāk kā 2 (divu) dienu laikā, par to paziņo otrai Pusei. Šādā gadījumā Līguma saistību izpildes termiņš tiek pagarināts attiecīgi uz termiņu, kurā darbojas apstākļi, kuri liedz Puses saistību izpildi, vai uz citu termiņu, ja Puses rakstiski vienojas par cita izpildes termiņa noteikšanu.

**8. Līguma spēkā stāšanās, tā darbības termiņš, grozīšana un izbeigšana**

* 1. Līgums stājas spēkā ar datumu, kurā Līgumu parakstījusi pēdējā Puse, un ir spēkā līdz pilnīgai Pušu saistību izpildei.
	2. LLU Līguma 1. pielikumā deleģēto pārvaldes uzdevumu izpildi 2022. gadam veic līdz 2022. gada 31. decembrim.
	3. Katra Puse ir tiesīga vienpusēji izbeigt Līgumu, par to sešus mēnešus iepriekš rakstveidā brīdinot otru Pusi.
	4. Līgums tiek izbeigts, ja tiek pārtraukts finansējums Līguma 1. pielikumā deleģēto pārvaldes uzdevumu izpildei vai normatīvo aktu grozījumu rezultātā tiek izbeigts Līguma 1. pielikumā deleģēto pārvaldes uzdevumu izpildes deleģējums LLU.
	5. Līgumu var papildināt vai grozīt, Pusēm savstarpēji rakstiski vienojoties. Visi Līguma pielikumi, papildu vienošanās, grozījumi un papildinājumi tiek noformēti rakstveidā un kļūst par Līguma neatņemamu sastāvdaļu.
1. **Citi noteikumi**
	1. Šajā līgumā minēto uzdevumu veikšanā ir jābalstās uz lauksaimniecības nozares primārajiem datiem un politikas un pasākumu uzskaitījumu, ko ir sagatavojusi un Ministrijā iesniegusi Zemkopības ministrija sadarbībā ar LLU atbilstoši Ministru kabineta 2017. gada 12. decembra noteikumu Nr. 737 „Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” III. nodaļas 28. punktam.
	2. Visi strīdi un nesaskaņas, kas rodas starp Pusēm, tiek risināti sarunu veidā. Ja sarunu rezultātā vienošanās netiek panākta, visi strīdi tiek risināti Latvijas Republikas normatīvajos aktos noteiktajā kārtībā.
	3. Ja kāda no Pusēm nespēj pildīt Līgumā noteiktās saistības, tā nekavējoties paziņo par to otrai Pusei, un Puses savstarpēji vienojas par tālāko rīcību.
	4. Pušu atbildība un zaudējumu atlīdzināšana tiek noteikta atbilstoši Valsts pārvaldes iekārtas likumam. LLU nav atbildīga par Līguma 1. pielikumā deleģēto pārvaldes uzdevumu nepienācīgu izpildi vai neizpildi, ja Līguma 1. pielikumā deleģēto pārvaldes uzdevumu izpildei netiek piešķirts finansējums vai nav pieejami visi nepieciešamie dati un informācija no Ministrijas puses.
	5. Visas Līguma izpildes rezultātā radušās mantiskās autortiesības tiek nodotas Ministrijai līdz ar to radīšanas brīdi, un vienīgi Ministrijai ir tiesības tās izmantot.
	6. Ministrijas pilnvarotais pārstāvis Līguma izpildes laikā ir Klimata pārmaiņu departamenta direktora p.i. Raimonds Kašs, tālr. 67026538, e-pasts raimonds.kass@varam.gov.lv. Līguma izpildes laikā Ministrijas kontaktpersona ir Klimata pārmaiņu departamenta Klimata pārmaiņu un adaptācijas politikas nodaļas vecākā eksperte Agita Gancone, tālr. 67026495, e-pasts agita.gancone@varam.gov.lv
	7. LLU pilnvarotais pārstāvis Līguma izpildes laikā ir LLU zinātņu prorektore vai tās pienākumu izpildītāja, tālr. 63005685, e-pasts irina.arhipova@llu.lv. Līguma izpildes laikā LLU kontaktpersonas ir Lauksaimniecības SEG emisijas inventarizācijas eksperte Laima Bērziņa, tālr. 63027294, e-pasts laima.berzina@llu.lv un profesore, Dr.agr. Līga Paura, tālr. 63005707, e-pasts liga.paura@llu.lv.
	8. Ja kādai no Pusēm mainās rekvizīti vai kontaktpersona, Puse par to nekavējoties, bet ne vēlāk kā piecu darba dienu laikā rakstiski paziņo otrai Pusei.
	9. Līgums sastādīts latviešu valodā uz sešām lapām. Ar šā Līguma parakstīšanu Puses apliecina, ka ir iepazinušās ar Līguma pielikumiem un akceptējušas tajos ietverto informāciju. Līgumam ir šādi pielikumi:
		1. 1. pielikums. Latvijas Lauksaimniecības universitātei deleģētie pārvaldes uzdevumi 2022. gadā.
		2. 2. pielikums. Latvijas Lauksaimniecības universitātes darbību reglamentējošo normatīvo aktu saraksts;
		3. 3. pielikums. Latvijas Lauksaimniecības universitātes deleģēto pārvaldes uzdevumu finansēšanas plāns 2022. gadam;
		4. 4. pielikums. Atskaite par finansējuma izlietojumu no budžeta apakšprogrammas 33.01.00 “Emisijas kvotu izsolīšanas instrumenta administrācija” atsevišķu pārvaldes uzdevumu veikšanai 2022. gada deleģēšanas līguma ietvaros;
		5. 5. pielikums. Finanšu atskaite Projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā” 1.1.iznākuma 5.1.aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām” ieviešanai 2022.gadā’;
		6. 6. pielikums. Saturiskā atskaite Projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā” 1.1.iznākuma 5.1.aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām” ieviešanai 2022.gadā;
		7. 7. pielikums. DARBA UZDEVUMS Norvēģijas finanšu instrumenta 2014.–2021. gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā” 1.1.iznākuma 5.1.aktivitātes “SEG emisiju aprēķina uzlabošana lauksaimniecības sektoram, balstoties uz 2019. gada KPSP vadlīniju papildinājumu 2006. gada KPSP vadlīnijām” īstenošanai.
2. **Pušu paraksti un rekvizīti**

|  |  |
| --- | --- |
| **Vides aizsardzības un reģionālās attīstības ministrija**Reģ. Nr. 90000028508Adrese: Peldu iela 25,Rīga, LV – 1494Norēķinu konts:Valsts kase Konta Nr.LV72TREL2210496247000Konta Nr. LV36TREL221049674400BKods TREL LV22Valsts sekretāra vietnieks klimatapolitikas jautājumos Dagnis Dubrovskis  | **Latvijas Lauksaimniecības universitāte** Reģ. Nr. 90000041898Adrese: Lielā iela 2, Jelgavā, LV – 3001Norēķinu konts:Valsts kaseKonta Nr. LV10TREL9150181000000Kods TREL LV22Zinātņu prorektore Irina Arhipova |

\*Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU